' Ma nistax nifhem kif post skwallidu bħal dan ma jfallix f' din il- konċentrazzjoni eżaġerata ta' pubs , ħwienet tax- xorb u mitt elf storbju ieħor ' , ħasbet bejnha u bejn ruħha . Legilget l- aħħar erba' belgħat mid- drink safrani tagħha u kompliet tiċċassa lejn is- siġġijiet żlugati u mqaxxrin mill- verniċ oriġinali tagħhom . Il- post kien antik , stil Irlandiż u bla ebda ħjiel ta' influenza moderna . Kien hemm ħafna anglo - sassoni , min waħdu u min le , kollha bjondi jew redheads ibillu xufftejhom fir- ragħwa jew l- iskorċa tal- birra . L- għarus tagħha kien qiegħed ibul fil- loki ta' faċċata , probabbli qiegħed jirranġa n- naqra xagħariet imwaqqfin li fadallu u forsi jirranġa dik il- qmis imdeffsa fil- qalziet li ried jixtri akkost ta' kollox waqt mawra fuq il- monti ta' Ħal Qormi . Anke xi tbajja 'l hemm u 'l hawn kellha . In- naħa l- oħra lemħet tlett żgħażagħ – żewġ ġuvintur u tfajla - trio . Xebgħu jidħku , jiċċaċraw u jitkellmu jgħajjtu imma x' tista tistenna aktar minn nies ta' dik l- età f' dal- ħinijiet ? Għal mument xtaqet li tkun hemm , titmiegħek f' nofshom , moħħha għar- riħ imma taf li ma setgħet tagħmel xejn minn dan . Ħassitha xiħa ħdejhom . Diġà tfaċċat l- ewwel tikmixa u d- darba l- oħra lemħet xagħara bajda ftit ' il fuq min widnejha x- xellugija . Imma ħadet żball , ma kinitx xagħra bajda , kienet biss illużjoni , rifless . L- għarus tfaċċa . Ħxien u anke qsar xi naqa . Intefa' addoċċ fuq is- sufan ħdejha u qarsilha kemm kemm koxxtejha . Ma qalilhiex kelma , tkellem mat- tazza birra li kien hemm quddiemu . Xorobha f' nifs wieħed qisu qatt ma xorob u meta lesta poġġa t- tazza fuq il- mejda b' tisbita tant li triegħdet . Pero ma nstema' l- ebda ħoss minħabba l- mużika għolja li kien hemm . Stenniet it- tifwieqa ta' wara imma ma ġietx . Minflok qomos waħda bħallikieku żammha msakkra ġo l- istonku tiegħu . Ma jridx jitkellem . Nixfu minn kull tip ta' argument . . . titwerwer meta tipprova taħseb x' jista' jsir minnhom sa għaxar snin oħra . Probabilment lanqas jibqgħu jorqdu fuq l- istess sodda . . Ftakret li kellha xi ħames sigaretti umdi fil- handbag . Tawlet idejha u bdiet tħarbex fih tara ssibhomx . Il- pakket kienet remietu għax kien jeħdilha wisq spazju fil- handbag . Bl- għaġġla qasmet wieħed , bis- sebgħa l- ieħor qabdet ta' ħdejh . Ħarġet is- sigarett u l- lighter fl- istess id u qaltlu : " Tlaqt sa barra npejjep . . . " . Taha ħarsa ta' approvazzjoni u kompla jiċċassa . Kif kienet għadha fil- bieb tat in- nar għax barra kien hemm wisq riħ u kien ikun impossibli għaliha tqabbad dak id- daqsxejn tiben imnixxef . Qabbditu , daħna kbira u qabditha degħxa x' ħin ħabbtet wiċċha mal- bard modest t' April . Ħarset fil- bogħod tara n- nies nofshom fis- sakra , dwal iteptpu , flixkien jinkisru u lilha tpejjep . F' dak il- ħin u l- mument rat daħna oħra ġejja min- naħa tax- xellug tagħha . Ittawlet u rat ġuvni , kien wieħed minn dak it- trio li rat qabel , forsi xi sentejn jew tlieta iżgħar minnha . Issa setgħet tarah aħjar għax intefa' eżatt taħt il- lampjun rustiku tal- ħanut tax- xorb li kienu fih . Qabditu jittawlilha imma minnufih dawwar ħarstu n- naħa l- oħra . Għal mument beżgħet li seta' ra dik ix- xagħarha bajda imma serrħet moħħha għax ftakret li dik li rat dakinhar kienet biss ċajta kerha tad- dawl stramb ta' kmieni filgħodu . Baqgħet tiċċassa lejh sakemm dawwar ħarstu , apposta biex taqbadlu għajnejh . Staħa . Niżżel rasu l- isfel . Reġa' ħares , reġgħet qabditu , reġgħet tbissmitlu . Iġġebdet u resqet lejh . Inġibed lura , tbissem u tefagħlha ħarsa ta' mqareb , qallha : " Aħjar le , int frotta projbita " Spiċċalu s- sigarett u beda jinħaraq il- filter . Daħal ġewwa , stenniet żewġ minuti u għamlet bħalu . Ma qagħditx bil- qiegħda , lill- għarus qaltlu li ddejqet u telqu d- dar . Meta jkunu sejrin lura lejn il- karozza dejjem jimxi xi metru jew tnejn qabilha , u tobgħodu fuq hekk . U meta taf li dawn il- koppji jeżistu vera , u l- bizgha li tispiċċa waħdek twaqqfek milli tispiċċa r- relazzjoni . . tkabbar id- dieqa li l- ironija sewda tal- hajja biss taf tikkawża . . Inkompli ma Janice , li ma nistax nifhem hu kif issib tfajliet jew ġuvintur li jkunu qishom l- allat tas- sbuħija , tistħajjilhom ' jgħabbu ' l ' min iridu , x' ħin iridu , pero jkunu kuntenti jibqgħu jilagħqu lil dik il- persuna skwallida li jkunu joħorġu magħha . Grazzi tal- link sieħeb . Coemgen hekk qed tgħid għalih , ma naqbilx miegħek . Hu : ikrah , xi naqra sempliċi - jikkuntenta b qmis fuq il monti u heqq waqqalu xagħru - min minna mhux sa jixxieh ? Izda min sa fejn nafu , kienet l- mara li pruvatt ma ieħor . Hi : idejqet mir routina ta' kuljum . ma tafx x ħa tgħidlu ġdid lir- raġel . Imma mijix skuża biex tisseduci lil ħadd ieħor . La ntrabbat f relazjoni , ma tistax taqta qalbek u tħallija tmut . Hafna nies mumiex kuntenti bdak li ghandom u dik ħasra kbira . Ihallu l affarijiet immutu waħedom minflok jaraw kif joħolqu mod kif jergaw ikabru dak l- eccitament tal bidu . mhux kull żwieġ ifalli . Ghala qed tiffukaw fuq in- negativ meta iz- żwieġ huwa xi ħaġa daqsekk sabiħa fl- aħħar mil- aħħar . Bhal kull ħaġa oħra trid tieħu ħsieba . . . dak kollox . ( ps għandi malti imfarak - indunajt ) It- tort xi kultant ma tista ttieh lil ħadd . . Iz- żwieġ nemmen li hu sagrament sabiħ immens u li jirrekjedi sagrifiċċju miz- żewġ naħat . . imma fi żmien l- gherusija . . xi kultant l- affarijiet imorru żmerċ . . u personalment naħseb li jekk tipprova tgħix ħajtek ma' wieħed li m' għandek xejn xi tgħidlu . . l- eternita` tibda tidher iqsar . . fi żmien l- gherusija għad hemm iċ- ċans li tħassar - mijix l isbaħ ħaġa ta dinja lejn l partner imma " aħjar issa milli umbad " f żwieġ ghallija differenti . Ikomettejt ruħek għal persuna kompletament . Ma tistax taqbad tiddecidi li daqsekk idejjaqt . Hekk darba kien hemm xi ħaġa li gibdietek lejn il partner , trid tara kif terga issiba . Umbad hekk l- persuna l oħra ma tridx , dik xi ħaġa differenti . Onorata ħafna li diġa rajt il- blog tiegħi mniżżel hawn . ( p . s . naf li forsi dan il- kumment mhux postu hawn ) Tajba wisq dik tal- frotta projbita ! Ma jeżistux mingħajr in- negattivi ; )